Japansk nedtur
Overraskende japansk familiedrama som drukner i melodrama. 

HANDLER OM: 
Familiefaren mister jobben, mor steller hjemme, eldste sønnen verver seg, yngste sønnen er egentlig et pianogeni. 

DOM: 
Dette er en prisbelønt Cannes-deltaker på grensen mellom mange sjangere, regissert av en mann mest kjent for sine skrekkfilmer. 

Den handler om et Japan i oppløsning i kjølvanne av den globale økonomiske krisen, der særlig den tradisjonsbundne japanske væremåten får kraftig gjennomgå. 

Noen vil finne filmen interessant. 
Selv finner jeg interessant elementer, irriterende detaljer, noe kjedsomhet og en melodramatisk utvikling uten videre glød. 

Men slutten er en vakker perle! 
